Vedtægter for Durup Idrætsforening

**§ 1 Navn og hjemsted**

Foreningens navn er Durup Idrætsforening - stiftet den 28. juli 1908. Foreningen er hjemmehørende i Skive Kommune.

**§ 2 Formål**

Foreningens formål er at fremme fællesskabet via idræt og anden kulturelt samvær.

**§ 3 Medlemsforhold**

Foreningen kan optage både børn og voksne som aktive medlemmer. Enhver der er fyldt 18 år regnes for voksen.

Dispensation med hensyn til kontingent kan undtagelsesvis gives af bestyrelsen.

**§ 4 Udmeldelse**

Udmeldelse af foreningen kan ske gennem de respektive udvalg / holdledere med en måneds varsel til udgangen af en kontingentperiode.

I forbindelse med udmeldelse skal medlemmets eventuelle økonomiske mellemværender med foreningen afvikles.

**§ 5 Indmeldelse**

Indmeldelse sker ved tilmelding / betaling af aktiviteter.

**§ 6 Eksklusion/udelukkelse**

Et medlem kan udelukkes midlertidigt eller permanent (Eksklusion), når et medlem gør sig skyldig i en adfærd, der kan krænke foreningens anseelse eller dens interesse i øvrigt.

I sager om udelukkelse har medlemmet krav på at blive hørt inden bestyrelsen træffer sin afgørelse.

**§ 7 Generalforsamlingen**

Generalforsamlingen er foreningens højeste myndighed.

Den ordinære generalforsamling holdes en gang om året i årets første kvartal og indkaldes med 4 ugers varsel via foreningens normale kanaler.

Forslag som ønskes behandlet på generalforsamlingen skal fremsendes skriftligt til bestyrelsen mindst 14 dage før generalforsamlingen. Endelig dagsorden offentliggøres senest 8 dage før via foreningens normale kanaler.

Dagsorden for generalforsamlingen:

1. Valg af dirigent
2. Valg af referent
3. Valg af stemmetællere
4. Bestyrelsens beretning
* Udvalgenes beretning

-Svømning

- Gymnastik

- Ketcher afd.

- Byfesten

1. Det reviderede regnskab fremlægges til godkendelse
2. Planer for næste år, og fremlæggelse af næste års budget
3. Behandling af indkomne forslag
4. Valg af bestyrelsesmedlemmer og suppleant og godkendelse af udvalgsmedlemmer
5. Valg af revisor og revisorsuppleant
6. Evt.

Stemmeberettigede på generalforsamlingen er ethvert fremmødt voksen over 18 år.

Generalforsamlingen er beslutningsdygtig uanset de fremmødtes antal.

Afgørelser træffes ved simpelt flertal, dog kræves der 2/3-dels flertal for vedtægtsændringer.

Generalforsamlingen vælger sin dirigent, der ikke kan være medlem af bestyrelsen.

**§ 8 Ekstraordinær generalforsamling**

Ekstraordinær generalforsamling afholdes når bestyrelsen eller mindst 25 medlemmer

anmoder om dette skriftligt.

Ekstraordinær generalforsamling varsles med 14 dages frist i foreningen normale kanaler.

**§ 9 Foreningens ledelse**

Bestyrelsen består af 4-6 medlemmer, som vælges på den ordinære generalforsamling for 2 år ad gangen således at ½-delen er på valg hvert år.

Bestyrelsen konstituerer sig med formand, næstformand, kasser og sekretær.

Bestyrelsen er kun beslutningsdygtig, når mindst 3 medlemmer er til stede, heriblandt formanden

eller næstformanden.

I tilfælde af stemmelighed er formandens stemme afgørende.

Valgbar til bestyrelsen er enhver der er fyldt 18 år og er til stede på generalforsamlingen.

Stemmeret ved generalforsamlingen har enhver fremmødt voksen der er fyldt 18 år.

Bestyrelsen fastsætter selv sin forretningsorden for bestyrelsen og aktivitetsudvalgene.

Durup Idrætsforening står som medstifter af Durup Hallen og bestyrelsen vælger hvert år efter

generalforsamlingen 2 repræsentant til at side i halbestyrelsen for en 2 årige periode, så de skiftevis er på valg.

Bestyrelsen har det overordnede ansvar for, at aktivitetsudvalgene overholder deres

budgetter.

Der føres referat af alle bestyrelsesmøder og generalforsamlingen.

**§ 10 Aktivitetsudvalg**

Til varetagelse af foreningens aktiviteter nedsættes et aktivitetsudvalg på mindst 3 personer for hver aktivitet. Udvalgene indstiller hvert år udvalgsmedlemmer til godkendelse på generalforsamlingen.

Aktivitetsudvalgene udarbejder hvert år et forslag til det kommende års budget.

Budgettet skal godkendes af Durup lF's hovedbestyrelse.

Der skrives referat til hvert udvalgsmøde.

**§ 11 Økonomi og regnskab**

Regnskabsåret følger kalenderåret.

Foreningens regnskab føres af kassereren, der tillige fører foreningens medlemsregister.

Kassereren laver en økonomisk oversigt til hvert af de faste bestyrelsesmøde og ved krav herom fra formanden/bestyrelsen.

Det reviderede regnskab skal hvert år fremlægges på den ordinære generalforsamling, samt godkendes.

Bestyrelsen er ansvarlig for budget og regnskab ved generalforsamlingen.

Regnskabet revideres af de på generalforsamlingen valgte revisorer.

**§ 12 Tegningsregler og hæftelse**

Foreningen tegnes af formanden og 2 øvrige bestyrelsesmedlemmer.

Ved optagelse af lån og ved salg/pantsætning af fast ejendom tegnes foreningen af den

samlede bestyrelse efter godkendelse på generalforsamling.

Der påhviler ikke foreningens medlemmer nogen hæftelse for de forpligtigelser, der

påhviler foreningen

**§ 13 Vedtægtsændringer**

Ændringer af vedtægterne kan vedtages på en ordinær eller ekstraordinær generalforsamling, når forslaget er indsendt til tiden og mindst 2/3 af de fremmødte stemmeberettigede stemmer for forslaget.

**§ 14 Opløsning:**

Foreningen kan kun opløses efter vedtagelse på 2 af hinanden følgende generalforsamlinger, hvoraf den ene skal være ordinær og den anden skal være ekstraordinær og afholdes med mindst 14 dages og højest 1 måneds mellemrum, og hvor mindst 3/4 af de afgivne stemmer er for forslaget.

Ved eventuel opløsning skal klubbens ejendele og midler anvendes til anden form for almen nyttige formål i lokal område/Skive kommune.

*Vedtagelse af nærværende vedtægter medfører, at alle tidligere love og vedtægter med senere*

*ændringer sættes ud af kraft.*

Nærværende vedtægter for Durup ldrætsforening er vedtaget på foreningens generalforsamling d